นอนตื่นมามีเลือดในปากค่ะ คือเป็นภูมิแพ้และเป็นต่อมทอนซิลอักเสบอยู่ เวลานอนนนานๆสะดุ้งตื่นมาถ่มน้ำลายมีเลือดเหมือนเป็นลิ่มเล็กๆทำไงดีคะ หนูกังวลใจมากจนร้องไห้ เป็นโรคอะไรคะคือเป็นโควิดมั้ยคะ แต่เราไม่มีอาการหรืออาการอื่นๆเลย ( ถ้าถ่มน้ำลายทั่วไปจะไม่มีค่ะ ตอนนอนนานๆตื่นมามันมีค่ะ 2 วันแล้ว
สวัสดีค่ะ เลือดที่เห็นออกมาเมื่อถ่มน้ำลายนั้น อาจเกิดจาก1. เลือดออกตามไรฟัน ซึ่งอาจเป็นผลมาจากมีเหงือกอักเสบ มีภาวะเกร็ดเลือดต่ำ เกร็ดเลือดทำงานผิดปกติ ทานยาละลายลิ่มเลือดอยู่ เป็นต้น2. มีก้อนเนื้องอกหรือมะเร็งในช่องปากและลำคอ แต่อาการหลักคือควรเห็นแผลหรือก้อนในช่องปากแและลำคอ มีอาการปวดและเจ็บ กลืนลำบาก กลืนแล้วเจ็บ เบื่ออาหาร น้ำหนักลด คลำได้ก้อนบริเวณลำคอร่วมด้วย เป็นต้นสำหรับอาการภูมิแพ้ที่เป็นอยู่ รวมถึงการมีทอนซิลอักเสบ หากทำให้เกิดอาการไอบ่อยๆ ไอแรง ก็จะทำให้หลอดเลือดฝอยเกิดการฉีกขาดและมีเลือดปนออกมากับเสมหะได้ค่ะ ไม่ได้อันตรายอะไรในเบื้องต้น ควรรักษาอาการของทอนซิลอักเสบให้หาย บรรเทาอาการภูมิแพ้ที่มีอยู่ให้ดีขึ้น หากอาการดีขึ้นแล้ว แต่ยังคงมีเลือดออกมาจากปากอยู่ ก็ควรไปพบแพทย์เพื่อตรวจหาสาเหตุและรักษาค่ะสำหรับโรคโควิด 19 นั้น อาจไม่มีอาการอะไรเลย หรือมีอาการต่างๆ หลากหลายก็ได้ เช่น ไข้ ไอ เจ็บคอ จมูกไม่ได้กลิ่น ลิ้นไม่รับรส เป็นต้น ก็ได้ ดังนั้น หากมีประวัติการสัมผัสใกล้ชิดกับผู้ติดเชื้อ ก็ควรต้องไปรับการตรวจค่ะ ทั้งนี้ หากติดเชื้อจริง แต่อาการไม่รุนแรง ไม่มีโรคประจำตัว (เบาหวาน อ้วน ความดันโลหิตสูง) ก็มักจะหายได้เองค่ะ